text: Í 2020 gjørdu Ítróttasambandi Føroya og Betri Stuðul 3-ára samstarv um stóra átakið Skúlaleikir, sum er um alt landið. Í Skúlaleikum verður dentur lagdur á felagsskapin, rørslu og trivna. Næmingar royna seg í ymiskum greinum í ítróttatímanum og hittast til stevnur, har øll fáa eina ítróttaliga uppliving saman.
text: #000003
text: Mann veit, hvussu gott tað er fyri børn at vera virkin og røra seg – serliga í felagsskapi. Og tann góða ítróttaupplivingin er nettupp høvuðsendamálið við Skúlaleikum. Ætlanin við verkætlanini er at fáa fleiri ítróttagreinar inn í skúlarnar. 4. og 5. -floksnæmingar sleppa komandi skúlaár at royna seg í frælsum ítrótti, flogbólti, innirógving og badminton. Hetta eru ítróttagreinar, sum ikki fyrr hava verið í skúlunum. “Eitt er, at vit fáa meira fjølbroytni í ítróttaundirvísingina, men tað týdningarmesta er, at vit geva børnunum eina fantastiska uppliving og minni fyri lívið,” sigur Katrin á Neystabø, samskipari. Hon greiðir frá, at í Skúlaleikum er tað felagsskapurin, sum er miðdepilin; børnini fáa bara stig í bólkum og fáa eyka stig fyri at heppa á hvønn annan. “Stuðulin, vit hava fingið frá Betri, tryggjar grundarlagið undir øllum okkara virksemi,” sigur Katrin á Neystabø, sum gleðir seg at skapa rørslugleði hjá børnum í Føroyum við verkætlanini komandi árini.
text: #000004
text: Fremsta endamálið hjá Betri Stuðul er at skapa tryggleika umvegis stuðul. Hetta gera vit við at stuðla átøkum, felagsskapum og verkætlanum, sum betra tryggleika, heilsu og samfelag okkara.
text: #000005